
REFERAT
Privind atribuirea în folosinţă gratuită de către  Spitalul Clinic de Boli Infecţioase şi Pneumoftiziologie Dr. Victor Babeş Timişoara, în  calitate de administrator, a spaţiului   (pod) situat  deasupra   corpului de clădire  în regim P+1E  din str. Ghe. Adam nr.13,  în care funcţionează  Dispensarul TBC,   către Universitatea de  Medicină şi Farmacie  Timişoara.
        Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Spitale,  privind atribuirea în folosinţă gratuită de către  Spitalul Clinic de Boli Infecţioase şi Pneumoftiziologie Dr. Victor Babeş Timişoara, în  calitate de administrator, a spaţiului   (pod) situat  deasupra   corpului de clădire  în regim P+1E  din str. Ghe. Adam nr.13,  în care funcţionează  Dispensarul TBC,  proprietatea publică a Municipiului Timişoara, către Universitatea de  Medicină şi Farmacie  Timişoara.
      Imobilele  - construcţii si teren, situate  în Timişoara,   str. Ghe. Adam nr. 13 în care se desfăşoară activitatea   Spitalul Clinic de Boli Infecţioase şi Pneumoftiziologie Dr. Victor Babeş Timişoara, sunt proprietatea publică a  Municipiului Timişoara şi sunt date în administrarea  spitalului. 

       Prin  adresa cu nr. SC2013-9574/04.04.2013 Spitalul Clinic de Boli Infecţioase şi Pneumoftiziologie „Dr. Victor Babeş” a solicitat   acordul  de a da  în folosinţă gratuită (comodat) către UMF Timişoara, pe o perioadă determinată,   a spaţiului (pod) situat  deasupra   corpului de clădire  în regim P+1E,  în care funcţionează  Dispensarul TBC al spitalului, în vederea  mansardării şi amenajării  a unui  amfiteatru  pentru  desfăşurarea  cursurilor   studenţilor.

     Universitatea de  Medicină şi Farmacie  Timişoara   se angajează  să  suporte   integral   costurile  mansardării   şi amenajării şi să obţină  toate avizele  necesare ridicării construcţiei.

      În  şedinţa din data de  10.05.2013,  Comisia de analiză a spaţiilor temporar disponibile situate în imobilele instituţiilor  şcolare, medicale, sportive si culturale, constituită în baza HCLMT nr. 186/2013,  a avizat  favorabil solicitarea Spitalul Clinic de Boli Infecţioase şi Pneumoftiziologie „Dr. Victor Babeş”. 
       La  art.  167, alin.  1 şi 2  din Legea 95/2006 privind reforma în domeniul sănătăţii se stipulează:
   “ (1) În spital se pot desfăşura şi activităţi de învăţământ medico-farmaceutic, postliceal, universitar şi postuniversitar, precum şi activităţi de cercetare ştiinţifică medicală. Aceste activităţi se desfăşoară sub îndrumarea personalului didactic care este integrat în spital. Activităţile de învăţământ si cercetare vor fi astfel organizate încât să consolideze calitatea actului medical, cu respectarea drepturilor pacienţilor, a eticii şi deontologiei medicale.”
   “ (2) Colaborarea dintre spitale şi instituţiile de învăţământ superior medical, respectiv unităţile de învăţământ medical, se desfăşoară pe baza de contract, încheiat conform metodologiei aprobate prin ordin comun al ministrului sănătăţii şi al ministrului educaţiei naţionale.”
      La  art. 26  alin.1 din  Metodologia în baza căreia se realizează colaborarea dintre spitale şi instituţiile de învăţământ superior medical, respectiv unităţile de învăţământ medical, aprobată  prin Ordinul  nr. 140 din 26 ianuarie 2007 al Ministerului Sănătăţii şi prin Ordinul nr. 1.515 din 13 iulie 2007  al Ministerului Educaţiei, Cercetării tineretului şi Sportului se prevede:                                                                                                                               

  “(1) Spaţiile din spitale vor fi folosite pentru învăţământul postliceal medical, universitar şi postuniversitar acreditat de stat, fără plată, dacă părţile nu convin altfel prin contractul de colaborare încheiat între ele”.
    Având în vedere cele de mai sus, supunem  spre aprobare Consiliului Local:
  1.   atribuirea în folosinţă gratuită de către  Spitalul Clinic de Boli Infecţioase şi Pneumoftiziologie Dr. Victor Babeş Timişoara, în  calitate de administrator, a spaţiului   (pod) situat  deasupra   corpului de clădire  în regim P+1E  din str. Ghe. Adam nr.13,  în care funcţionează  Dispensarul TBC,  proprietatea publică a Municipiului Timişoara, către Universitatea de  Medicină şi Farmacie  Timişoara, pe baza unui contract de comodat pe perioadă determinată, în vederea mansardării şi amenajării  a unui  amfiteatru  pentru  desfăşurarea  cursurilor   studenţilor.
 2. Costurile  lucrărilor  de construcţii şi a  avizelor  necesare ridicării construcţiei  vor fi suportate integral de  Universitatea de  Medicină şi Farmacie  Timişoara.
   După finalizare,  construcţia rezultată  va rămâne în proprietatea publică a Municipiului Timişoara.

